CELEX: 62022TN0211
Language: ro
Date: 2022-04-21 00:00:00
Title: Cauza T-211/22: Acțiune introdusă la 21 aprilie 2022 – Grecia/Comisia

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/30
            
         
      Acțiune introdusă la 21 aprilie 2022 – Grecia/Comisia
      (Cauza T-211/22)
      (2022/C 266/38)
      Limba de procedură: greaca
      
         Părțile
      
      
         Reclamantă: Republica Elenă (reprezentanți: E. Leftheriotou, A.E.Vasilopoulou și K. Konsta, agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate (1), în măsura în care impune Republicii Elene corecții financiare într-un cuantum brut de 43 525 011,74 euro și în cuantum net, după deduceri, de 43 156 228,16 euro, în urma anchetei XC/2018/001/GR privind aplicarea condiționalității pentru anii de cerere 2016/2017 (exercițiile financiare 2016 și 2017, paginile 72-124 din raportul de sinteză);
               
            
                  —
               
               
                  cu titlu subsidiar, anularea deciziei atacate și reducerea la 5 % a cotei corecției impuse de aceasta și,
               
            
                  —
               
               
                  în orice caz, reducerea la 12 225 532,12 euro a cuantumului corecției financiare nete impuse de această decizie;
               
            
                  —
               
               
                  obligarea pârâtei la plata cheltuielilor de judecată ale Republicii Elene.
               
            
         Motivele și principalele argumente
      
      În susținerea acțiunii, reclamanta invocă șase motive. Primele patru motive privesc constatările pe care Comisia își întemeiază decizia în litigiu, în timp ce al cincilea și al șaselea motiv privesc calculul corecției în litigiu.
      
                  1.
               
               
                  Primul motiv este întemeiat pe lipsa unui temei juridic pentru a supune unor controale esențiale constatările Comisiei și, pe de altă parte, pe încălcarea principiului securității juridice, precum și pe lipsa motivării.
               
            
                  2.
               
               
                  Al doilea motiv este întemeiat, în ceea ce privește primul său aspect, pe necompetența ratione materiae a serviciului Comisiei care a impus corecția financiară și, în ceea ce privește al doilea aspect, pe încălcarea principiului proporționalității, dat fiind că corecțiile sunt impuse pe baza constatărilor care nu ar da naștere în niciun caz unor sancțiuni aplicate beneficiarilor ajutoarelor.
               
            
                  3.
               
               
                  Al treilea motiv este întemeiat pe interpretarea și aplicarea eronată a dispozițiilor dreptului Uniunii și pe o eroare de fapt a Comisiei în stabilirea celorlalte constatări ale sale.
               
            
                  4.
               
               
                  Al patrulea motiv, privind constatările Comisiei privind controlul esențial „Prezentarea raporturilor referitoare la constatările cu ocazia controalelor”, este întemeiat pe faptul că decizia atacată a fost adoptată cu încălcarea principiilor cooperării loiale și securității juridice (primul aspect), precum și pe o eroare de fapt în concluziile trase de Comisie (al doilea aspect).
               
            
                  5.
               
               
                  Al cincilea motiv este întemeiat pe faptul că Comisia a efectuat corecția pe baza unei interpretări și a unei aplicări eronate a articolului 12 alineatele (6) și (7) din Regulamentul delegat (UE) nr. 907/2014 al Comisiei din 11 martie 2014 (JO 2014, L 255, p. 18) (primul aspect al motivului), precum și cu încălcarea articolului 34 alineatul (2) primul paragraf din Regulamentul de punere în aplicare (UE) nr. 908/2014 al Comisiei din 6 august 2014 (JO 2014, L 255, p. 59) și a principiului interdicției de a agrava obiecțiile adresate statului membru în cursul procedurii de verificare (al doilea aspect).
               
            
                  6.
               
               
                  În sfârșit, al șaselea motiv este întemeiat pe o nelegalitate în calcularea corecției financiare nete în litigiu, precum și pe neaplicarea deducerilor, din cauza aplicării anterioare a unor corecții financiare acelorași cheltuieli precum cele care fac obiectul corecției financiare în litigiu, cu încălcarea Orientărilor Comisiei.
               
            
         (1)  Decizia de punere în aplicare (UE) 2022/222 a Comisiei din 16 februarie 2022 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) [notificată cu numărul C(2022) 830] (JO 2022, L 37, p. 63).